

 G R A D S K O V I J E Ć E *P R I J E D L O G*

KLASA: 350-02/20-01/04

URBROJ: 2186/18-02/1-20-65

Ludbreg, 28. prosinca 2020.

 Na temelju članka 109. Zakona o prostornom uređenju (Narodne novine broj 153/13, 65/17, 114/18, 39/19 i 98/19) i članka 33. Statuta Grada Ludbrega (Službeni vjesnik Varaždinske županije broj 23/09 i 17/13, 40/13 – pročišćeni tekst, 12/18, 55/18 - pročišćeni tekst, 40/19, 13/20) te Odluke o izradi V. izmjena i dopuna Urbanističkog plana uređenja Ludbreg (Službeni vjesnik Varaždinske županije broj 54/20), Gradsko vijeće Grada Ludbrega na 27. sjednici održanoj 28. prosinca 2020. godine donijelo je

**Odluku o donošenju**

**V. izmjena i dopuna Urbanističkog plana uređenja Ludbreg**

**I. OPĆE ODREDBE**

**Članak 1.**

(1) Donose se V. izmjene i dopune Urbanističkog plana uređenja Ludbreg (u daljnjem tekstu Izmjena i dopuna Plana), izrađene od tvrtke „URBING“ d.o.o. iz Zagreba, broj elaborata A-733-2/2020.

(2) Ovom Odlukom mijenjaju se i dopunjuju dijelovi Urbanističkog plana uređenja Ludbreg (Službeni vjesnik Varaždinske županije broj 35/11, 37/12, 21/15, 48/16, 83/18, 49/20 i 70/20 - pročišćeni tekst).

**Članak 2.**

Sastavni dio ove Odluke je elaborat „V. izmjena i dopuna Urbanističkog plana uređenja Ludbreg” koji se sastoji od tekstualnog dijela. Tekstualni dio Izmjena i dopuna Plana se sastoji od odredbi za provedbu plana i obrazloženja.

**II. ODREDBE ZA PROVEDBU**

**Članak 3.**

U čl. 19. točka 14. mijenja se i glasi:

„14. ograda se može podizati prema ulici najveće visine 1,6 m i prema susjednim česticama najveće ukupne visine 2,2 m (od toga puni parapet visine max 0,75 m); dio ulične ograde iznad punog podnožja mora biti providno; ogradu je moguće izvesti i kao zeleni nasad (živica)“

**Članak 4.**

U čl.21. dodaje se nova točka 4. koja glasi:

„4. Na postojećim građevinama (osim na građevinama koje su ozakonjene temeljem Zakona o postupanju s nezakonito izgrađenim zgradama) dozvoljava se rekonstrukcija i dogradnja uz zadržavanje postojeće udaljenosti od međe, s time da tlocrtna projekcija dogradnje ne bude veća od 50% tlocrtne površine postojeće građevine, uz poštivanje ostalih Planom propisanih lokacijskih uvjeta, osobito koji se odnose na udaljenost od susjednih građevina.“

**Članak 5.**

U čl. 22. točka 5. mijenja se i glasi:

„5. najveći koeficijent izgrađenosti građevne čestice (kig) iznosi 0,6“

**Članak 6.**

U čl. 22. iza točke 21. dodaju se nove točke 22. i 23. koje glase:

„22. Iznimno od alineje 5 ovog članka, najveći koeficijent izgrađenosti, može biti i veći, odnosno kig=0,8 kod gradnje/nadogradnje proizvodno-poslovnih građevina na već izgrađenim građevnim česticama u postojećim/izgrađenim gospodarskim zonama proizvodne namjene (I), ukoliko nema drugih mogućnosti za proširenjem, a poslovno/tehnološko/proizvodni procesi to zahtijevaju, uz uvjet da najmanje 10% površine građevne čestice mora biti u prirodnom terenu (ozelenjeno).

23. Iznimno kod gradnje građevina poslovne - trgovačke namjene najmanje 10% površine građevne čestice mora biti u prirodnom terenu (ozelenjeno).“

**Članak 7.**

U čl. 24. stavak (1) mijenja se i glasi:

„(1) Određuju se uvjeti smještaja i načina gradnje građevina **poslovnih djelatnosti** u sklopu površina **mješovite namjene (oznaka M1 i M2)**:

1. poslovne djelatnosti u sklopu površina mješovite namjene (M1) su kao iz članka 6.
2. poslovne djelatnosti u sklopu površina mješovite namjene (M2) su kao iz članka 7.
3. na građevnoj čestici može se graditi osnovna poslovna građevina te uz istu prateće i pomoćne građevine u funkciji osnovne namjene (građevni kompleks)
4. najmanja veličina građevne čestice je 600 m2; najveći koeficijent izgrađenosti (kig) je 0,6,
5. Iznimno, najveći koeficijent izgrađenosti, može biti i veći, odnosno kig=0,8 kod gradnje/nadogradnje proizvodno-poslovnih građevina na već izgrađenim građevnim česticama, ukoliko nema drugih mogućnosti, a poslovno/tehnološko/proizvodni procesi to zahtijevaju uz uvjet da najmanje 10% površine građevne čestice mora biti u prirodnom terenu (ozelenjeno).
6. Iznimno, površina građevne čestice poslovnih građevina može biti i veća, uz koeficijent izgrađenosti od 0,4, kada je to nužno zbog djelatnosti koje se u njima obavljaju odnosno koje zahtijevaju veću površinu (otvoreni prostori za rad/skladištenje, prostori za potrebne parkirališne površine korisnika građevine i sl.).
7. najveća etažna visina poslovne građevine je E=Po/Su+Pr+2kat+Pk; najviša visina (V) poslovne građevine može biti 15,0 m, a iznimno i više za pojedine dijelove građevine čija funkcija to zahtijeva
8. najveća visina pratećih i pomoćnih građevina mora biti usklađena s osnovnom poslovnom građevinom s kojom čine funkcionalnu cjelinu (to jest ne smije nadvisiti osnovnu poslovnu građevinu)
9. građevine izgrađene na samostojeći način u odnosu na građevine na susjednim građevnim česticama
10. najmanja udaljenost samostojeće građevine od susjednih čestica mora biti veća ili jednaka njezinoj visini, ali ne manja od 5,0 m
11. u sklopu poslovne izgradnje mogu se kao prateći sadržaji planirati i kompatibilne djelatnosti druge namjene (javne, prometne, komunalne) kao iz članka 6. stavak 2 za izgradnju u sklopu površina M1 odnosno kao iz članka 7. stavak 2 za poslovnu izgradnju u sklopu površina M2 i koje mogu mogu biti do najviše 50% GBP osnovne poslovne namjene
12. stambena namjena može se planirati do max 5% GBP osnovne poslovne namjene
13. građevna čestica mora imati osiguran pristup na prometnu površinu najmanje širine kolnika od 5,5 m
14. prostor za potrebna parkirališna mjesta osigurava se sukladno kao određeno u članku 19.
15. najmanje 20% površine građevne čestice mora biti u prirodnom terenu/ozelenjeno/hortikulturno uređeno
16. ograda građevne čestice u zoni mješovite namjene M1 može biti najveće visine
2,5 m tako da neprovidno podnožje ograde ne može biti više od 0,75 m
17. na građevnoj čestici u zoni mješovite namjene M2 ne mogu se postavljati ulične i ograde prema susjednim međama; građevna čestica poslovne izgradnje u zoni M2 oblikuje se pod građevinom i njezinim pripadajućim dijelovima (stube, pješačke i kolne rampe i slično), a okoliš postaje javna površina
18. na građevnoj čestici poslovne izgradnje u zoni M1 mogu se uređivati površine sportsko-rekreacijske namjene to jest otvorena sportska igrališta; uz otvorena sportska igrališta omogućuje se postavljanje zaštitnih ograda propisane visine.
19. Iznimno kod gradnje građevina poslovne - trgovačke namjene najmanje 10% površine građevne čestice mora biti u prirodnom terenu (ozelenjeno).“

**Članak 8.**

U čl. 24. stavak (3) mijenja se i glasi:

„(3) Za gradnju građevina **poslovne ugostiteljsko-turističke djelatnosti** tipa hotel, motel, hostel i slično (građevina smještajnog tipa vrste, kategorije i standarda utvrđenog posebnim propisom) određuju se i slijedeći posebni uvjeti smještaja:

1. pratećim sadržajima smatraju se manji sportsko-rekreacijski sadržaji (teretana, fitnes, gym, kuglanje, boćanje, bazen, tenis i slično) i uslužni i slični sadržaji kompatibilni osnovnoj namjeni (uslužni saloni; frizerski, kozmetički, saune, masaže i slično), to jest sadržaji koji su svojom namjenom spojivi sa osnovnom djelatnošću i ne ometaju funkcioniranje susjednih građevina; ako se uređuju u zasebnim (pratećim) građevinama najveća etažna visina je E=Po/Su+Pr+Pk odnosno max visina V= 6,0 m; prateći sadržaji mogu biti do 30% GBP“

**Članak 9.**

U čl. 26. točka 3. mijenja se i glasi:

„3. najmanja veličina građevne čestice je 500 m2 a najveća 2000 m2; najveći koeficijent izgrađenosti (kig) je 0,4, a najmanji koeficijent izgrađenosti (kig) je 0,1“

**Članak 10.**

U čl. 27. točka 4. mijenja se i glasi:

„4. posebno se određuje da je površina građevne čestice za javnu i društvenu namjenu u sklopu površina stambene namjene (S) najviše 2000 m2, a max ukupni GBP je 500 m2, osim za predškolsku ustanovu“

**Članak 11.**

U čl.28. točka 2. mijenja se i glasi:

„2. sportsko-rekreacijska namjena može se planirati kao osnovna namjena i u okvirima površina drugih namjena: javne namjene (D), mješovite namjene (M1 i M2) i stambene namjene (S), a za izgradnju u sklopu stambene namjene (S) određen je i max GBP 500 m2“

**Članak 12.**

U čl. 29. točke 3., 4. i 13. mijenjaju se i glase:

„3. za slobodnostojeću (samostojeću) izgradnju najmanja površina građevne čestice je 300 m2 (minimalna širina građevne čestice je 12 m), a najveća površina je 2000 m2; najveći koeficijent izgrađenosti (kig) je 0,4, a najmanji koeficijent izgrađenosti (kig) je 0,1; najveći je koeficijent iskoristivosti (kis) je 1,6

4. za poluugrađenu (dvojnu) građevinu, najmanja površina građevne čestice je 200 m2 (minimalna širina građevne čestice je 10m), a najveća površina je 1.300 m2; najveći koeficijent izgrađenosti (kig) je 0,4, a najmanji koeficijent izgrađenosti (kig) je 0,1; najveći je koeficijent iskoristivosti (kis) je 1,6

13. ako je to nužno za prateću djelatnost, veličina građevne čestice za slobodnostojeću izgradnju može biti i veća od prethodno određenih 2000 m2 i to najviše 3000 m2 uz max koeficijent izgrađenost 0,3; predmetno se odnosi samo na nedovršene i pretežito nedovršene dijelove naselja (neizgrađeno), kao i na već dovršene i pretežito dovršene dijelove (kod interpolacije/kod već utvrđene parcelacije)“

**Članak 13.**

U čl. 30. stavku (2) točke 2., 9., 13. i 14. mijenjaju se i glase:

„2. minimalna veličina građevne čestice iznosi 600 m2 , a maksimalna veličina građevne čestice nije određena

9. najveći koeficijent izgrađenosti (kig) je 0,4

13. najveća etažna visina je E=Po/Su+Pr+4kat+Pk odnosno najviša visina V=18,0 m za izgradnju u sklopu površina M2

14. najveća etažna visina je E=Po/Su+Pr+4kat+Pk odnosno najviša visina V=18,0 m za izgradnju u sklopu površina M1.“

**Članak 14.**

U čl. 36. dodaje se novi stavak (5) koji glasi:

„(5) Širina zaštitnog pojasa javnih cesta (državnih, županijskih, lokalnih) i režim njihovog uređivanja određeni su Zakonom o cestama, dok je zaštitni pojas za nerazvrstane ceste određen Prostornim planom uređenja grada Ludbreg.“

**Članak 15.**

U čl. 40. točka 2. mijenja se i glasi:

„2. površina čestice javne garaže iznosi minimalno 600 m2; najveći koeficijent izgrađenosti (kig) je 0,5, a najmanji (kig) je 0,1“

**Članak 16.**

U čl. 43. stavci (14) i (15) mijenjaju se i glase:

“(14) Postojeću izgrađenu pokretnu elektroničku komunikacijsku infrastrukturu, tj. samostojeće

antenske stupove moguće je rekonstruirati, izgraditi zamjenske ili nove, te je moguća izgradnja

novih.

Planom su određena područja planiranih zona elektroničke komunikacijske infrastrukture za smještaj samostojećih antenskih stupova u radijusu od 500 m do 2.000 m unutar kojih je moguće locirati samostojeće antenske stupove, te položaj postojećih samostojećih stupova.

Elektronička komunikacijska infrastruktura i povezana oprema prema načinu postavljanja, dijeli se na:

- elektroničku komunikacijsku infrastrukturu i povezanu opremu na samostojećim antenskim stupovima

- elektroničku komunikacijsku infrastrukturu i povezanu opremu na postojećim građevinama (antenski prihvat).

Prednost u odabiru novih lokacija uvijek mora imati pozicija izvan građevinskog područja, izvan zaštićenih područja i područja planiranih za zaštitu dijelova prirode, izvan dijelova utvrđene ekološke mreže, kao i izvan zaštićenih područja i područja planiranih za zaštitu kulturnih dobara, a ukoliko takve pozicije nema izuzetno se može odabrati pozicija postave stupa unutar navedenih područja, s time da se u građevinskom području prvenstveno odabiru lokacije namijenjene infrastrukturi, komunalnim uređajima, gospodarskim sadržajima i slično.

Osnovni uvjeti smještavanja samostojećih antenskih stupova su:

- ukoliko se dvije ili više planiranih elektroničkih komunikacijskih zona dodiruju ili preklapaju, tada je potrebno primijeniti takvo rješenje prema kojem će biti dovoljna postava jednog samostojećeg antenskog stupa osiguranjem pozicije u području dodirivanja ili preklapanja

- unutar elektroničke komunikacijske zone uvjetuje se gradnja samostojećeg antenskog stupa takvih karakteristika da može prihvatiti više operatora, a u pravilu prema tipskom projektu koji je potvrđen rješenjem nadležnog ministarstva

- iznimno, ukoliko lokacijski uvjeti ne dozvoljavaju izgradnju jednog stupa koji ima takve karakteristike da može primiti sve zainteresirane operatore (npr. u ekološkoj mreži, zaštićenim dijelovima prirodne i graditeljske baštine, značajnim vizurama i slično) dozvoljava se izgradnja nekoliko nižih stupova koji na zadovoljavajući način mogu pokriti planirano područje signalom

- ako je unutar planirane elektroničke komunikacijske zone već izgrađen samostojeći antenski stup, koji nema slobodan prostor za prihvat drugih operatora, moguće je izgraditi zamjenski antenski stup ili rekonstruirati postojeći; Iznimno, ako izgradnja zamjenskog antenskog stupa ili rekonstrukcija postojećeg nije ostvariva, moguće je izgraditi samo jedan dodatni antenski stup za druge operatore

- na područjima zaštićenih dijelova prirode i graditeljske baštine tipske građevine za smještaj opreme treba oblikovati u skladu s prostornim obilježjima okolnog prostora

- pristupni put do samostojećeg antenskog stupa ne smije se asfaltirati

- ukoliko postojeći samostojeći antenski stupovi nemaju odgovarajuće odobrenje, isto je potrebno ishoditi sukladno uvjetima ovog plana; Ukoliko to nije moguće ishoditi, samostojeći antenski stup potrebno je ukloniti.

Izgradnja samostojećih antenskih stupova je moguća:

- izvan građevinskog područja na udaljenosti najmanje 400 metara od građevinskog područja mješovite pretežito stambene namjene, te od građevnih čestica objekata društvene (zdravstvena, socijalna, predškolska i školska) i turističke namjene

- izvan područja zaštićenih temeljem zakona o zaštiti graditeljske baštine, te područja vrijednih vizura utvrđenih od strane nadležnog javnopravnog tijela

- izvan područja zaštićenih temeljem zakona o zaštiti prirode, ukoliko zaštićeno područje obuhvaća malu površinu; Ukoliko je zbog postizanja osnovne pokrivenosti područja nemoguće izbjeći planiranje i izgradnju samostojećih antenskih stupova na zaštićenom području isti se trebaju planirati rubno, odnosno na način da se izbjegnu istaknute i krajobrazno vrijedne lokacije i vrhovi uzvisina

- na prostoru velikih zaštićenih područja treba planirati minimalni broj stupova koji omogućava pokrivenost

- na području ekološke mreže uz izbjegavanje područja na kojima su prisutni ciljni stanišni tipovi te stanišni tipovi značajni za ciljne vrste ekološke mreže, a po ocjeni njihove prihvatljivosti za ekološku mrežu odnosno na ciljeve očuvanja tog područja ekološke mreže

- izvan vrijednog poljoprivrednog zemljišta ukoliko postoji niže vrijedno poljoprivredno zemljište

- na vojnim građevinama i u njihovim zaštitnim zonama i drugim građevinama posebne namjene samo uz

 suglasnost nadležnog ministarstva, ovisno o namjeni građevine posebne namjene

- izvan eksploatacijskih polja neenergetskih mineralnih sirovina.

Uvjeti za izgradnju samostojećih antenskih stupova unutar građevinskih područja:

- novi samostojeći antenski stupovi elektroničke komunikacijske infrastrukture koji se moraju smjestiti unutar građevinskog područja, smještavaju se u gospodarske, komunalne ili infrastrukturne zone, a prema uvjetima iz ove točke

- samostojeći antenski stupovi se ne mogu graditi u neposrednoj blizini područja namijenjenog za mješovitu, pretežito stambenu, društvenu (zdravstvena, socijalna, predškolska i školska) i turističku namjenu, te parkova i zaštićenih prirodnih i kulturnih dobara, a najmanja udaljenost je 400 metara od građevnih čestica građevina navedenih namjena u cilju smanjivanja zdravstvenih rizika od elektromagnetskog zračenja kao preventivne mjere nedovoljno istraženih mogućih štetnih učinaka na zdravlje.

Uvjeti za postavu antenskih prihvata unutar građevinskih područja:

- elektroničku komunikacijsku infrastrukturu i povezanu opremu na postojećim građevinama - antenski prihvat, u pravilu treba postavljati unutar područja gospodarskih, infrastrukturnih, komunalnih i sličnih djelatnosti, a izbjegavati područja mješovite, pretežito stambene i društvene namjene i područja posebnih uvjeta korištenja

- u gusto izgrađenim područjima moguća je postava antenskih prihvata i izvan navedenih zona, te je u tom slučaju uređaje pokretne elektroničke komunikacijske infrastrukture potrebno postavljati prvenstveno na postojeće građevine infrastrukture ili na građevine koje su pogodne za prihvat tih uređaja

- antenski prihvati se ne mogu postavljati na škole, dječje vrtiće, bolnice i građevine sličnih sadržaja, kao i na druge građevine koje su bliže od 100 m od tih građevina

- antenski prihvati se mogu postavljati na zaštićena kulturna dobra ili u njihovoj blizini, kao i u neposrednoj blizini zaštićenih prirodnih dobara, samo u skladu s posebnim uvjetima javnopravnih tijela određenih posebnim propisima koji utvrđuju posebne uvjete prilikom izrade glavnog projekta

- lokacije antenskih prihvata koji se postavljaju na postojeće građevine ne planiraju se dokumentima prostornog uređenja.

Osim navedenih uvjeta, pri lociranju samostojećih antenskih stupova i antenskih prihvata potrebno je poštivati posebne propise kojima se štiti zdravlje ljudi i ograničava razina zračenja, a u postupku izrade glavnog projekta za njihov smještaj je potrebno poštivati posebne uvjete nadležnih javnopravnih tijela.

Smještaj samostojećeg antenskog stupa ili antenskog prihvata u prostoru treba u glavnom projektu prikazati na način iz kojeg će biti jasno da je smještaj usklađen sa smjernicama ovog Plana, te sukladno nadležnom Pravilniku.

Osigurati redovno mjerenje radiofrekvencijskih polja.

Nakon prestanka korištenja samostojećih antenskih stupova i antenskih prihvata operateri trebaju o svom trošku ukloniti sve građevine koje su služile toj namjeni i dovesti prostor u prvobitno stanje.

(15) Razvoj infrastrukture širokopojasnog pristupa internetu se planira na području cijelog Grada na način da se omogući širokopojasni pristup Internetu svim građanima s brzinama od minimalno 30 Mb/s te pristup 50% građana Internetu brzine većim od 100 Mb/s.

Potrebnu infrastrukturu treba osigurati prvenstveno koristeći postojeće infrastrukturne građevine nepokretne i pokretne mreže koji su adekvatni za zadovoljavanje potreba, a ovisno o odabranoj tehnologiji (postojeću kabelsku kanalizaciju i/ili mrežu nadzemnih stupova u nepokretnoj mreži, postojeće antenske stupove za postavljanje novih baznih stanica kod implementacije bežičnih tehnologija, zatvorene prostore za smještaj lokalnih čvorova i dr.).“

**Članak 17.**

U čl. 45.a. stavak (1) mijenja se i glasi:

“(1) Gradnja solarnih kolektora (za vlastite potrebe) i/ili fotonaponskih panela za proizvodnju električne energije (za vlastite potrebe i eventualno dijelom za predaju u elektroenergetsku mrežu) snage do 30 kW omogućena je prema sljedećim uvjetima smještaja:

* + na krovovima građevina svih namjena,
	+ na terenu građevinskih čestica komunalno-servisne i gospodarske (proizvodne, poslovne, ugostiteljsko-turističke i dr.) namjene,
	+ na terenu građevinskih čestica stambene i mješovite namjene,
	+ na nadstrešnicama javnih parkirališnih površina.“

**Članak 18.**

Čl. 59. mijenja se i glasi:

„Temeljem Procjene rizika od velikih nesreća Grada Ludbrega, a sukladno Pravilniku o metodologiji za izradu Procjena ugroženosti i Planova zaštite i spašavanja, utvrđuju se i propisuju preventivne mjere čijom će se implementacijom umanjiti posljedice i učinci djelovanja prirodnih i antropogenih katastrofa i velikih nesreća po kritičnu infrastrukturu te povećati stupanj sigurnosti stanovništva, materijalnih dobara i okoliša.“

**Članak 19.**

U čl. 66. stavak (3) mijenja se i glasi:

„(3) Postojeće javno sklonište koje je označeno na kartografskom prikazu broj 4. potrebno je održavati u skladu s Procjenom rizika od velikih nesreća Grada Ludbrega.“

|  |
| --- |
| **III. ZAVRŠNE ODREDBE****Članak 20.**1. Elaborat Plana izrađen je u 6 (šest) istovjetnih izvornika, od kojih se jedan čuva u: Uredu Gradskog vijeća i gradonačelnika te jedan u Jedinstvenom upravnom odjelu - Odsjeku za prostorno uređenje, komunalne djelatnosti i imovinu, gdje se čuva i elektronički zapis na CD-u.
 |

1. U roku od 15 dana od dana objave ove Odluke u „Službenom vijesniku Varaždinske županije“ jedan primjerak izvornika Plana dostavit će se Ministarstvu graditeljstva i prostornog uređenja, te po jedan primjerak Zavodu za prostorno uređenje Varaždinske županije i nadležnom Uredu za izdavanje akata u Ludbregu.

**Članak 24.**

1. Danom stupanja na snagu ove Odluke, prestaju važiti Odredbe o provedbi iz Odluke o donošenju IV. Izmjena i dopuna Urbanističkog plana uređenja Ludbreg (Službeni vjesnik Varaždinske županije broj 49/20 i 70/20 – pročišćeni tekst).
2. Kartografski prikazi iz elaborata: „IV. Izmjene i dopune Urbanističkog plana uređenja Ludbreg“ iz Odluke o donošenju IV. Izmjena i dopuna Urbanističkog plana uređenja Ludbreg (Službeni vijesnik Varaždinske županije broj 49/20 i 70/20 – pročišćeni tekst) ostaju na snazi.
3. Postupci započeti po odredbama Odluke o donošenju IV. Izmjena i dopuna Urbanističkog plana uređenja Ludbreg (Službeni vijesnik Varaždinske županije broj 49/20 i 70/20 – pročišćeni tekst) do stupanja na snagu ove Odluke, dovršit će se po odredbama Odluke o donošenju IV. Izmjena i dopuna Urbanističkog plana uređenja Ludbreg (Službeni vijesnik Varaždinske županije broj 49/20 i 70/20 – pročišćeni tekst) ukoliko su povoljnije po stranku, te ukoliko nisu u suprotnosti sa Zakonom i posebnim propisima.

**Članak 25.**

Ova Odluka o donošenju V. izmjena i dopuna Urbanističkog plana uređenja Ludbreg stupa na snagu osmoga dana od dana objave u Službenom vjesniku Varaždinske županije.

:

**Predsjednik Gradskog vijeća**

 Antun Šimić